**Kuorsalo-Seuran johtokunnan kokous tiistaina 21.7.2020 klo 10.00**

**Paikka: Kuorsalo Seurantalo**

Läsnä: Marja Vasara puheenjohtaja

 Julius Rajasalo sihteeri

 Katja Arvilommi

 Anna Kiilavuori

 Raimo Korjus

 Karoliina Saarniaho (luontokoulu)

***1§ Kokouksen avaus***

Puheenjohtaja Marja Vasara avasi kokouksen.

***2§ Luontokoulun (Otetaan opiksi) järjestämisasiat***

Keskusteltiin Luontokoulun järjestelyistä. Edellisessä johtokunnan kokouksessa (4.7.2020) on jo hyväksytty järjestämisvaltuudet ja rahankäyttö.

Päätettiin, että Karoliina voi sopia Rakin-Kotkan ekokylän kanssa vierailusta ensi kesälle 24.7.2021 (varalla 17.7.2021) ja varata Vikla tänä vuonna tämän vuotisen tarjouksen hinnalla. Keskusteltiin risteilyn ja luontokoulun hinnasta. Luontokoulun hinta on 25 euroa, hintaan sisältyy myös Rakin-Kotkan vierailu. Pelkkiin luontokoulutilaisuuksiin osallistumismaksu on 10 euroa/lapsi. Luontokoulu järjestetään 20.6., 4.7. ja 11.7.2021. Vain Rakin-Kotkan vierailuun osallistuvilta hinta on myös 25 euroa. Vierailun hintaan sisältyy matka Viklalla ja keittolounas ekokylässä.

Luontoblogin osoite on saarenluonto.fi. Linkitetään blogi-sivu eri somealustoille mm. Facebookin Kuorsalo-sivulle.

Leader Sepra ry:lle toimitetaan Seuran yhdistysrekisteriote sekä tuloslaskelma ja tase.

***3§ Hautuumaan puunkaadon tarjouspyyntö***

Raimo kertoi hautuumaan puunkaatojen tarjouspyyntöjen tilanteesta. Tällä hetkellä edullisin tarjous on tullut samalta yrittäjältä kuin viime vuonna. Annetaan Raimolle valtuudet hyväksyä halvin tarjous.

Hautuumaan raivaustalkoot järjestetään 29.8.2020 klo 10.00. Talkoolaisten työvaiheet on ennalta organisoitava Seuran puolelta, jotta puunkaatoon liittyvät talkootyöt sujuisivat oikeassa järjestyksessä ja oikea-aikaisesti.

***4§ Kokouksen päätös***

Puheenjohtaja päätti kokouksen klo 11.20.

Kokouksen vakuudeksi

Marja Vasara Julius Rajasalo

puheenjohtaja sihteeri